# Farfetch'd

### Izvor: Wikipedija

Farfetch'd

Japansko ime | カモネギ, Kamonegi
Redni broj | 83
Generacija | prva
Vrsta | Normalni
Stupanj | Elementarni stupanj
Razvio se iz | -
Razvija se u | -
Razvoj | -
Visina | 0,8 m
Težina | 15,0 kg
Sposobnost | Oštro oko (Keen Eye)/Unutarnji fokus (Inner Focus)

Farfetch'd (カモネギ Kamonegi u prvotnim verzijama na japanskom jeziku) jedan je od 493 fiktivne vrste Pokémon stvorenja iz Pokémon medijske franšize – skupa Pokémon videoigara, animiranih serija, manga stripova, knjiga, igraćih karata i drugih medija kojima je tvorac Satoshi Tajiri, vrijedne nekoliko bilijuna dolara. Svrha Farfetch'da u videoigrama, animiranoj seriji i manga stripovima, kao i svrha ostalih Pokémona, jest borba s divljim Pokémonima – neukroćenim stvorenjima koje igrači i likovi pronalaze dok kreću na razne avanture – i pripitomljenim Pokémonima drugih Pokémon trenera.

Farfetch'dovo ime dolazi od engleske fraze "far-fetched", što znači "na granici vjerojatnosti". Istodobno, moglo bi se donositi na englesku riječ "fetch" = zgrabiti, hvatati.

Farfetch'dov lik temelji se na legendi o patki koja baca zeleni luk za osobom, kako bi ga ta osoba vratila natrag patci i ispekla je zajedno s njime. Japansko ime Farfetch'da podržava ovu teoriju; njegovo ime, Kamonegi, kombinacija je japanskih riječi "kamo" = divlja patka (istovremeno označava i lakovjernost) i "negi" = vrsta zelenog luka.

## [uredi] Biološke karakteristike

Farfetch'd je rijetka Pokémon patka sa smeđim perjem i crnom V oznakom na čelu. Krilom cijelo vrijeme drži prut zelenog luka poput žezla. Prut zelenog luka, često smatran porilukom, pa čak i nekom misterioznom biljkom, žarišna je točka čitava Farfetch'dova neuobičajena ponašanja.

Kada Farfetch'd krene u potragu za novim prutom, ode na mjesto gdje raste zeleni luk, te će obeshrabriti druge Pokémone, pa i potući se s njima, koji se žele približiti tom mjestu dok luk ne bude spreman za branje. Tada dolazi na vidjelo da su neki prutovi bolji i kvalitetniji od drugih te se Farfetch'di međusobno bore da bi dobili najbolji. S prutom u svojim krilima nalik na ruke, Farfetch'd koristi sve svoje sposobnosti da bi napao protivnika, mašući njime kao mačem, razrezujući raznorazne stvari. Prut koristi i za gradnju svoga gnijezda.

Korištenje pruta za samoobranu dovelo ga je do ironične sudbine, jer Farfetch'd je veoma česta meta krivolovaca iz razloga što se poslužuje kao specijalitet u luksuznim restoranima, gdje se njegov prut koristi kao savršeni ukras za kompletan izgled jela. Ovo je rezultiralo ekstremnom rijetkošću ovog Pokémona te se Pokémon uzgajivači trude uzgajati Farfetch'da u zatočeništvu da bi spriječili njegovo izumiranje.

## [uredi] U videoigrama

Farfetch'd je rijedak u većini igara. U igrama Pokémon Red i Blue te u Pokémon FireRed i LeafGreen, postoji samo jedan individualni Farfetch'd kojeg igrač može dobiti samo kroz razmjenu sa trenerom koji traži Spearowa u gradu Vermilionu. U Pokémon Yellow, Farfetch'da se može pronaći na Stazama 12 i 13, a u Pokémon Gold i Silver videoigrama može ga se pronaći na Stazama 38 i 39, u jutarnjim i popodnevnim satima. U Pokémon Diamond i Pearl, Farfetch'da se može pronaći na Stazi 221, te se pojavljuje u nasumičnom jatu. U Pokémon XD: Gale of Darkness, Shadow Farfetch'da može se oteti Cipher Adminu Lovrini na otoku Citadark.

Farfetch'dovo se korištenje u kompetitivnim igrama izbjegava; nijedna od njegovih osnovnih statistika nije viša od ispod prosječnih 65 bodova, a postoji mnogo moćniji Normalni/Leteći Pokémoni. Doduše, Farfetch'd je u novije vrijeme postao poznat po tome što je jedini na kojeg može utjecati novi predmet, a to je Prut, kojeg se može pronaći na divljem Farfetch'du u 5% slučajeva. Prut povećava frekvenciju kritičnog udarca. Isto tako, Farfetch'd može naučiti Lažnu oštricu (False Swipe) na 46. razini, čineći ga dobrim Pokémonom kada se pokušava uhvatiti druge Pokémone u igri koji su na nižim razinama.

## [uredi] U animiranoj seriji

Farfetch'd u epizodi Tako blizu, a tako Farfetch'd

U epizodi "Tako blizu, a tako Farfetch'd", Misty nailazi na divljeg Farfetch'da koji je partner poznatom kriminalcu koji krade tuđe Pokémone . Farfetch'd se još jednom pojavljuje u epizodi "Farfetch'dova priča". U njoj, sin prerađivača ugljena pokušava naučiti svog Farfetch'da tehniku Rezanja (Cut) da bi mogao pomoći svome ocu u prikupljanju drva.

Pokemon stvorenja

Borbeni Pokemoni | Čelični Pokemoni | Električni Pokemoni | Kameni Pokemoni | Ledeni Pokemoni | Legendarni Pokemoni | Leteći Pokemoni | Mračni Pokemoni | Normalni Pokemoni | Otrovni Pokemoni | Pokemon bebe | Početni Pokemoni | Psihički Pokemoni | Travnati Pokemoni | Vatreni Pokemoni | Vodeni Pokemoni | Zemljani Pokemoni | Zmaj Pokemoni

Dobavljeno iz "http://hr.wikipedia.org../../../f/a/r/Farfetch%27d.html"

Kategorija: Normalni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- Bosanski
- English
- Suomi
- Italiano
- 日本語
- Polski
- Português